English Reading program for Grade 1 (Grade 1 Lesson 9) – Sounds, words and sentences
Hang jou wasgoed woord en lees speletjie – gebruik wasgoed pennetjies vir die speletjie Astrology Ephemeris Files for 9000 years - Astrodienst Guest user u1350096762
27-Jun-2016, 21:49 UT/GMT Agter die Skerms: Skouspel Plus
JY LEES NOU Agter die Skerms: Skouspel Plus
Dis haar heel eerste keer op die verhoog by ‘n Skouspel-konsert en Mango Groove se Claire Johnston is vreeslik in haar noppies oor dié pluimpie. En die hele spul kustenaars wat saam met haar optree, is vrééslik in hul skik om uiteindelik dié Clarie Johnston te kan ontmoet!
Claire vertel sy doen ‘n hele keurspel van Mango Groove-liedjies.
"Ek voel vreeslik geëerd om hier te wees," sê sy by ‘n repetisie vir die Skouspel-Plus-konserte wat hierdie naweek by die Grand West Casino in Goodwood, Kaapstad plaasvind.
Mede-deelnemer Brandon October is een van die vele kunstenaars hier agter die skerms wat erg opgepluk is dat hy vir die eerste keer vir Claire kon ontmoet.
"Dis amper half weird. Ek het grootgeword met haar musiek en hier kry ek die kans om saam met haar te sing. En toe vertel sy my sy is ‘n groot aanhanger van my en het boonop vir my gestem in die destydse Idols-wedstryd. Ek kon my ore nie glo nie. Ek bedoel, dis Claire Johnston, man."
Vanjaar gaan dié man ‘n bietjie rock in sy taal. "Ek sing vir ‘n slag ‘n lekker loslit-liedjie, Hoor hoe Brom die Wind van Amanda Strydom. Ietsie anders as die ballades wat ek normaalweg sing."
Dis Andriëtte Norman se tweede Skouspel-Plus, en sy kan nie wag om in die Mango-Groove keurspel saam met Claire te sing nie. "Ek is mos gaande oor haar, man, en dis vir my ‘n hoogtepunt vanjaar."
Sjoe, Claire, jou kop mag maar swel...
Nuwe bloed maak hom altyd opgewonde, sê Kurt Darren oor vanjaar se Tiener Talent-kompetisie waarin tien mense Sondagaand sing vir prysgeld en die kans om ‘n liedjie te kan opneem. "Dis ‘n briljante konsep en ook belangrik dat die sangers reg gekweek word. Ek kan nie wag om saam met hulle te sing nie."
Snotkop is ewe entoesiasties oor vanjaar se tienertalent. En hy glo sterk, vanjaar se paartie hier in die Kaap gaan ruk. "Die show gaan losser en wilder wees. Hier is beslis ‘n vibe."
Hy stem, sê Romanz se André Venter. "Dis net so so lekker hier." Natuurlik, meen sy sangmaat Louis Loock, want die Kaap laat ‘n mens mos sommer borrel van binne. Hier kom ‘n ding die naweek...